Бунёди миллии иҷтимоии маблағгузории Тоҷикистон

Лоиҳаи таҳкими устувории иҷтимоӣ-иқтисодӣ

(ЛТУИИ)

## **НАҚШАИ РУШДИ ДЕҲА**

Деҳа: *Пистамазор*

Ҷамоат: *Зиракӣ*

Шаҳр: *Кӯлоб*

Минтақа: *Хатлон*

“\_\_\_” \_\_\_\_\_\_\_\_\_\_\_\_ 20\_\_\_ year.

**Давраи тадқиқот:** *аз 26.08.2022 то 28.12.2022*

**Тадқиқотчиён:** *Абдулҳақова Мавлуда ва Раҳимов Саӣмаҳмуд*

 **Асоси интихоби ҷомеа барои арзёбии муштараки минтақаҳои деҳот.**

1. **Мақсад**: Гузаронидани тадқиқот дар сатҳи ҷомеа барои муайян кардани хусусиятҳои иҷтимоӣ, иқтисодӣ, институтсионалии ҷомеа, инчунин таҳлил ва муайян кардани сабабҳои камбизоатӣ, интихоб ва афзалият додани ҷомеа, инчунин роҳҳои ҳалли мушкилоти онҳо барои татбиқи минбаъдаи зерлоиҳа.
2. **Вазифаҳо:**

1.Муайян намудани сатҳи зиндагии аҳолии маҳалла тавассути таҳлилу арзёбӣ:

* Мавҷудияти инфрасохтори иҷтимоӣ-иқтисодӣ;
* Фавти кӯдакон ва сатҳи бемориҳои сироятӣ;
* Мавҷудияти табақаи осебпазири аҳолӣ дар ҷомеа: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд;
* Дараҷаи шуғл, манбаъҳо ва сатҳи даромад;
* Сабабҳо ва сатҳи бекорӣ дар ҷомеа;
* Самтҳои асосии хароҷот дар асоси буҷети солонаи оила;
* Нишондиҳандаҳои камбизоатӣ ва гурӯҳбандии ҷомеаҳо аз рӯи сатҳи зиндагӣ.

2.Муайян кардани дараҷаи ягонагии сокинони ҷомеа ва/ё ихтилофҳои дохилии онҳо;

3. Муайян намудани масъалаҳои афзалиятноки ҷомеа;

4. Таҳлили захираҳо, имкониятҳо ва тайёрии аҳолӣ дар маҳалҳо барои ба ҳалли масъалаҳои иҷтимоӣва ҷалб намудани онҳо;

5.Арзёбии иқтидори институтсионалии ҷомеа ва роҳбарони он;

6. Муайян кардани дараҷаи иштироки ҷомеа ва қобилият дар пойдории лоиҳа;

7.Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.

8.Муайян намудани нерӯ ва нақши мақомоти ҳокимияти маҳаллӣ дар ҳалли проблемаҳои иҷтимоӣ;

9.Таҳияи нақшаи амалии ҷомеа.

# **I. Тавсифҳои умумӣ:**

* 1. Ҷомеа: (Тавсифи ҷойгиршавии ҷуғрофии деҳа, пешниҳоди маълумоти демографӣ дар бораи деҳа, маълумоти пурра дар бораи гурӯҳҳои осебпазир, истифода аз маълумот аз тадқиқоти минтақавӣ).

|  |  |  |  |
| --- | --- | --- | --- |
| № б/т | Маълумот | Ченак | Нишондиҳанда |
| 1 | Ҷойгиршавии ҷуғрофӣ |  | *Деҳаи Пистамазор дар қисмати шарқии ҷ.Зираки шаҳри Кӯлоб ҷойгир шудааст.* |
| 2 | Шумораи хонаводаҳо | оила | *116* |
| 3 | Шумораи аҳолӣ | нафар | *1038* |
|  | аз он ҷумла:Мардҳо | нафар | *515* |
| Занҳо | нафар | *523* |
| 4 | Ҳайати этникӣ:Тоҷикон | нафар | *623* |
| Ӯзбекҳо | нафар | *415* |
|  Русҳо | нафар | *0* |
| 5 | Шумораи муҳоҷирони меҳнатӣ | нафар | *25* |
| 6 | Шумораи маъюбон | нафар | *16* |
| 7 | Шумораи оилаҳои бесаробон | оила | *10* |

* 1. Тавсифи ҳудуд: (Пешниҳоди харита-схемаи минтақа, ки аз ҷониби худи сокинон тартиб дода шудааст, бо нишон додани ҷойгиршавии объектҳои асосии инфрасохтори иҷтимоӣ-иқтисодӣ).

*Деҳаи Пистамазор бо деҳаи Нуристон ва Қипчоқи н. Муминобод ҳамсарҳад мебошад.*

*МТМУ№33*

*Маркази саломати*

*Магоза*

* 1. Тамоюлҳои рушди инфрасохтор: (Дар ин бахш дар бораи таърихи ҷомеа ва тамоюли рушди инфрасохтори иҷтимоӣ ва иқтисодии деҳа маълумот дода мешавад).

*Деҳаи Пистамазор дар ҳайати дигар деҳаҳои ҷамоати Зиракӣ соли 1900 таъсис ёфтааст. Аҳолии муқимии деҳаи Пистамазор асосан ба кишоварзӣ, зироаткорию боғдорӣ ва чорвопарварӣ машғул ҳастанд. Дар давоми 123 соли мавҷудияти ҷомеаи деҳаи Бахтобод аз даврони собиқ Иттиҳоди Шӯравӣ ва давоми 30 соли истиқлолияти Ҷумҳурии Тоҷикистон дар деҳа иншоотҳои зерини иҷтимоию инфрасохторӣ сохта ба истифода дода шудааст.*

|  |  |  |  |
| --- | --- | --- | --- |
| № б/т | Инфрасохтор | Шароит | Соли таъсис |
| *1* | *МТМУ № 33* | *Қисман фаъолият мекунад, дар ҳолати садамавӣ мебошад.* | *1976*  |
| *2* | *Бунгоҳи тиббӣ* | *Пурра фаъолият мекунад, Ба таъмири асоси ниёз доранд.* | *2012* |
| *3* | *Хати оби нӯшокӣ* | *Пурра фаъолият мекунад, ба таъмир ниёз дорад.* | *2013**2019* |
| *4* | *Системаи барқтаъминкунӣ* | *Фаъолият дорад, ба таъмири асосӣ ниёз дорад.* | *1969* |
| *5* | *Роҳҳои дохили деҳа* | *Роҳҳои дохилии деҳа асосан асфалтпӯш ва сангрез ҳастанд.* | *1930* |
|  |  |  |  |

**II. Таҳлили сатҳи зиндагии аҳолии деҳа*.*** *(Маълумоте, ки аз ҷомеа гирифта шудааст, пешниҳод кунед. Ҳар як унсур бояд таҳлили иттилооти гирифташударо инъикос кунад ва бо омор тасдиқ карда шавад).*

* 1. Мавҷудияти инфрасохтори иҷтимоӣ-иқтисодӣ; (Вазъиятро тавсиф намуда, ба ҳар як инфрасохтори мавҷуда баҳо диҳед, талаботи ҷомеаро ба навъҳои нави хизматрасонӣ, дараҷа ва сифати таъсири инфрасохтор ба сатҳи зиндагии аҳолӣ нишон диҳед.).

|  |  |  |
| --- | --- | --- |
| № б/т | Инфрасохтори мавҷуда | Шарҳ |
| *1* | *МТМУ № 33* | *Муассисаи таҳсилоти миёнаи умумии деҳаи Пистамазор соли 1976 сохта шуда аст,муасисаи таълимӣ дар ҳолати садамавӣ қарор дорад . Дар муасисаи таълимӣ ҷои нишасти хонандагон намерасад.Аҳолии деҳаи Пистамазор ба сохтмони бинои нави муассисаи таълимӣ ниёз дорад.*  |
| *2* | *Бунгоҳи тиббӣ* | *Бунгоҳи тиббии деҳаи Пистамазор соли 2002сохта ба истифода дода шудааст. Бинои бунгоҳи тиббӣ дар ҳолати миёнаи истифодабарӣ қарор дорад, таҷҳизот ва дигар лавозимоти кории табибон намерасанд. Бунгоҳи тиббии деҳаи Пистамазор ба таҷҳизот ва лавозимоти тиббӣ ва таъмири ҷорӣ ниёз дорад.* |
| *3* | *Хати оби нӯшокӣ* | *Сокинони деҳаи Пистамазор бо оби нӯшокӣ дастрасии пурра надоранд. Дар деҳа сарчашмаи об мавҷуд нест. Аҳолии деҳа оби нӯшокиро ба воситаи қубурҳои обгузар аз деҳаи Қипчоқи н.Муминобод дастрас мекунанд.* |
| *4* | *Системаи барқтаъминкунӣ* | *Таъмини қувваи барқ ба сокинони деҳи Пистамазор басанда нест .Деҳаи Пистамазор бо зиёд шудани аҳолӣ аз ҳисоби қувваи барқ танқисӣ мекашанд. Нокифоя будани таъмини қувваи барқ ба сокинони деҳаи Пистамазор аз ҳисоби зиёд будани шумораи хонаводаҳо ва кам будани тавоноии трансформатор мебошад. Дар фасли сармо талаботи хонаводаҳо ба қувваи барқ зиёд мешавад ва як адад трансформатор,тавоноиашон 400кв аҳолиро бо барқ таъмин карда наметавонад. Илова ба он симчубҳо ва ноқилҳо кӯҳна шуда корношоям шудаанд ва сабаби кандашавии таъмини барқ ба хонаҳо мешаванд. Дар деҳаи Пистамазор шинонидани як адад трансформатори барқтаъминкунӣ, иваз кардани 220 адад симчӯбҳо, зиёда аз 2000 метр ноқилҳои барқӣ зарур аст.*  |
| *5* | *Роҳҳои дохилии деҳа* | *Ҳама роҳҳои дохилии деҳаи Пистамазор сангрез ва заминӣ ҳастанд, ҳолати роҳҳо бад мебошад. Дар фасли баҳор ва замистон аз ҳисоби лой будани болои роҳ рафтуомади сокинони деҳа, мактаббачаҳо ва воситаҳои нақлиёт мушкил мешавад. Дар фасли тобистону тирамоҳ бошад чангу хоки роҳҳо сабаби бемориҳо ва нороҳатии сокинони деҳа мешавад.*  |
| *6* | *Кӯпрук* | *----------------------------------------------------------------------* |

Эҳтиёҷот ба хизматрасониҳои нави инфрасохторӣ

|  |  |  |
| --- | --- | --- |
| № б/т | Инфрасохтори нави нақшавӣ | Дараҷаи таъсири инфросохтори нав ба сатҳи зиндагии мардум |
| *1* | *Барқарорсозии системаи таъмини барқ* | *Таъмини барқи доимӣ ба сокинони деҳа, истифодаи васеъи асбобҳои барқӣ дар хонаводаҳо, беҳтар шудани шароити донишомӯзии хонандагон ва дигар сокинони деҳа аз ҳисоби истифодаи васеи шабакаҳои интернетӣ ва воситаҳои ахбори умум.*  |
| *2* |  *Сохтмони 4-синфхонаи иловаги дар МТМУ №33* | *Муассиаи таълими соҳиби синфхонаҳои иловағӣ мешавад, шароити таълиму тарбияи хонандагон, шароити кори омӯзгорон беҳтар мешавад.* |
| *3* | *Сохтмони боғчаи бачагона* | *Кӯдакони хӯрдсол ва волидайни онҳо соҳиби бинои боғчаи бачагонаи замонавӣ мешаванд. Шароити парвариш ва тарбияи кӯдакони хӯрдсол муҳайё мешавад. Волидайн шароити ба кор баромаданро пайдо мекунанд.* |
| *4* | *Роҳҳои дохилии деҳа* | *Дастрасии сокинони деҳа ба роҳҳои асфалтпӯш, беҳтар шудани шароити рафтуомади аҳолӣ ва воситаҳои нақлиёт, беҳтар шудани вазъи санитарӣ-гигиенӣ дар деҳа.* |
| *5* | *Таъмири бунгоҳи тиббӣ* | *Таъмирталаб будани бунгоҳи тиббӣ.Ва хуб шудани хизматрасониҳо ба аҳолии деҳа* |
| *6* | *Сохтмони варзишгоҳи замонавӣ* | *Сокинони деҳа ба хусус ҷавонон соҳиби майдончаи варзишии замонавӣ мешаванд, сокинони деҳа ба варзиш машғул шуда саломатии худро беҳтар менамоянд. Ҷавонон ба корҳои беҳуда даст намезананд, варзиш карда солимии бадани худро нигоҳ медоранд.*  |
| *7* | *Корхонаҳои хурди соҳибкорӣ* | *Ташкили ҷойҳои нави корӣ барои занҳо ва ҷавонон, даромади пулӣ ба хонаводаҳо, ғанӣ гардонидани бозорҳои дохилӣ бо молу маҳсулоти истеҳсоли ватанӣ. кам шудани шумораи муҳоҷирони меҳнатӣ ва бекорон, таъсир ба сатҳи камбизоатии аҳолӣ* |

* 1. Фавти кӯдакон, сатҳ ва сабабҳои бемориҳои сироятӣ; (Пешниҳоди маълумоти аз ҷомеа гирифташуда дар бораи сабабҳои эҳтимолии сатҳи баланди бемориҳои сироятӣ, эпидемияҳо ва марги кӯдакон ва модарон).

|  |  |  |  |
| --- | --- | --- | --- |
| № б/т | Номгӯи бемориҳои сироятӣ | Шумораи фавтидагон дар 2 соли охир | Сабабҳоибемориҳо |
| *1* | *Бемории шадиди рудаву меъда* | *-* |  |
| *2* | *Бемории шадиди роҳҳои нафас* | *-* |  |
| *3* | *Сурхча* | *-* |  |
| *4* | *Гулафшон* | *-* |  |
| *5* | *Фалаҷшавӣ* |  |  |
| *6* | *Каронавирус (COVID 19)* | *-* |  |

*Эзоҳ: Дар ду соли охир фавти модару кӯдак дар деҳаи Пистамазор аз ҳисоби касалиҳои сирояткунанда ба қайд гирифта нашудааст.*

* 1. Мавҷудияти табақаи осебпазири аҳолӣ: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд; (Маълумоте, ки аз ҷамоат дар бораи гурӯҳҳои осебпазир гирифта шудааст, бо нишон додани манбаи даромади онҳо тавсиф кунед. Сифати хизматрасоние, ки аз ҷониби давлат расонида мешавад. Барои ин аҳолӣ маълумотҳои оморӣ пешниҳод кунед.).

|  |  |  |  |  |  |
| --- | --- | --- | --- | --- | --- |
| № б/т | Маълумот | Ченак | Нишон-диҳанда | Манбаи даромади онҳо | Имтиёзҳо аз тарафи давлат |
| 1 | *Шумораи хонаводаҳои бесаробон (зан сарвари оила)* | *оила* | *10* | *Нафақаи бесаробон, даромад аз хоҷагии хусусӣ* | *Пардохти нафақапулӣ* |
| 2 | *Шумораи оилаҳои серфарзанд* | *оила* | *11* | *Даромад дар шакли музди меҳнат, даромад аз хоҷагии хусусӣ* |  |
| 3 | *Шумораи маъюбон* | *оила* | *16* | *Нафақа* | *Пардохти нафақапулӣ* |

* 1. Шуғл, манбаъҳо ва сатҳи даромади аҳолӣ; (Маълумотро дар бораи сатҳи шуғл аз рӯи намуди шуғл нишон диҳед. Бо истифода аз диаграммаҳои даврӣ манбаъҳои даромад ва даромади миёнаи ҳар як сокини ҷамоатро бо сомонӣ нишон диҳед. Хангоми ба даст овардани маълумот дар байни мактаббачагон аз усули «тартиби рӯз» истифода баред).

Маълумот дар бораи сатҳи шуғли аҳолӣ ва даромади он дар шакли музди меҳнат, ҳаққи хизматрасонӣ

|  |  |  |  |  |
| --- | --- | --- | --- | --- |
| № б/т | Номгӯи шуғл | Нишондиҳанда (нафар) | Даромади миёна дар як моҳ (сомонӣ) | Даромади солонаи як сокини ҷомеа аз руи шуғл (сомонӣ) |
| *1* | *Зиёиён* | *36* | *950* | *11400* |
| *2* | *Кишоварзон* | *401* | *600* | *7200* |
| *3* | *Кироякорҳо* | *29* | *1800* | *21600* |
| *4* | *Муҳоҷирон* | *25* | *2400* |  *28800* |
| *5.* | *Соҳибкорон*  | *2* | *2200* | *26400* |
|  | *Ҳамагӣ* | *493* |  |  |

Манбаҳои даромади аъзоёни ҷомеа:

* Музди меҳнат (музди кор, ҳаққи хизматрасонӣ);
* Аз фаъолияти сохибкорӣ
* Аз фурӯши мол, маҳсулот, чорво, парранда, моҳӣ ва ғайра;
	1. Нишондиҳандаи ҳиссаи самтҳои асосии хароҷот аз ҳисоби буҷаи солонаи оила. (Самтҳои асосии хароҷоти оилаи миёнаро дар маҳал нишон диҳед. Самтҳои хароҷотро таҳлил кунед).

Хароҷоти буҷаи оилаи миёна аз деҳаи Пистамазор дар як сол (сомонӣ)



* 1. Сабабҳо ва сатҳи бекорӣ дар ҷомеа; (Бо истифода аз усули диаграмма сатҳи маълумотнокии аъзоёни ҷомеаро нишон диҳед. Сабабҳо ва сатҳи бекориро муайян кунед. Дар бораи роҳҳои ҳалли мушкилоти бекорӣ аз аҳли ҷомеа пурсед. Тақвими кори мавсимиро пешниҳод кунед).

Нишондиҳандаҳои сатҳи бекорӣ дар деҳаи Пистамазор ҷамоати Зираки



Сабабҳои бекории аҳолии қобили меҳнат дар деҳа: Пистамазор

* *Кам ё набудани ҷойҳои корӣ;*
* *Музди меҳнати паст.*

Роҳҳои ҳалли мушкилот:

* *Ташкили корхонаҳои истеҳсолӣ;*
* *Ташкили ҷойҳои нави корӣ.*

2.7. Тавсифи нишондиҳандаҳои камбизоатӣ ва гурӯҳбандии сокинони ҷамоат аз рӯи сатҳи зиндагӣ; (Нишондиҳандаҳои камбизоатиро, ки худи сокинон муайян кардаанд, нишон диҳед. Ин нишондиҳандаҳоро таҳлил кунед. Барои нишон додани сатҳи камбизоатии аҳолӣ аз диаграммаҳои даврашакл истифода баред*).*

**III. Дараҷаи ягонагии сокинони ҷомеа ва/ё ихтилофҳои дохилии онҳо** (Маълумотеро, ки дар бораи амалҳои муштарак дар ҷомеа ба ҳалли мушкилоти ҷомеа нигаронида шудааст, дар бораи ташаббускорони амалҳои муштарак тавсиф кунед. Назари худи сокинонро дар бораи натиҷаи ин амалҳо ва дараҷаи қаноатмандии онҳо баён кунед. Агар дар ҷомеа низоъҳои дохилӣ вуҷуд дошта бошанд, сабаби ин низоъҳоро нишон диҳед).

*Банақшагирӣ ва иҷрои корҳои дастаҷамъона ба монанди:*

* *Иштирок дар ҷашну маросимҳои миллӣ.*
* *Тоза кардани ҷӯйборҳо ва кучаву роҳравҳо;*
* *Сангфарш кардани кӯчаҳо;*
* *Таъмири қубурҳои таъмини оби нӯшокӣ;*
* *Таъмири системаи таъмини барқ; (иваз кардани равғани трансформатор, иваз кардани симчубҳо, ноқилҳои барқӣ);*
* *Сохтмони хати оби нӯшокӣ бо саҳми ҷомеа ва шахсони саховатманд;*
* *Саҳмгузории шаҳрвандони алоҳида ё волидайн дар таъмири муассисаҳои таҳсилоти миёнаи умумӣ, муассисаи томактабӣ ва ғайра;*
1. **Масъалаҳои афзалиятноки ҷомеа;** (Масъалаҳоеро, ки ҷомеа муайян кардааст, тавсиф кунед. Сабабҳои мушкилот ва роҳҳои ҳалли онҳоро муайян кунед).

|  |  |  |
| --- | --- | --- |
| № б/т | Сабабҳои мушкилот | Роҳҳои ҳалли мушкилот |
| *1* | *Таъмини нокифояи қувваи барқ ба хонаводаҳои деҳаи Пистамазор*  | *Барқарорсозии системаи таъмини барқ* |
| *2* | *Норасоии ҷои нишаст барои хонандагон* | *Сохтмони синфхонаҳои иловагӣдар МТМУ №33* |
| *3* | *Таъмирталаб будани бунгоҳи тиббӣ* | *Таъмири бунгоҳи тибби* |
|  |  |  |
|  |  |  |

1. **Таҳлили захираҳои мавҷуда барои ҷалби онҳо ба ҳалли мушкилоти ҷомеа;** (Рӯйхати захираҳоеро, ки ҷомеа муайян кардааст, ки метавонанд ба ҳалли мушкилот равона карда шаванд. Усули матритсаро барои муайян кардани хоҳишҳои ҷомеа ва афзалият додани ин захираҳо истифода баред).

|  |  |  |
| --- | --- | --- |
| № б/т | Номгуи мушкилот | Захираҳои ҷомеа оид ба ҳалли мушкилот |
| *1* | ***Иншоотҳои иҷтимоӣ инфросохторӣ:*** * *Барқарорсозии системаи таъмини барқ;*
* *Таьмири бунгохи тибби;*
* *Сохтмони боғчаи бачагона;*
* *Сохтмони синфхонаҳои иловагӣ;*
* *Сохтмони майдрнчаи варзишӣ.*
 | * *Захираи неруҳои инсонӣ, (роҳбарикунанда);*
* *Захираҳои меҳнатӣ, (қувваҳои корӣ);*
* *Захираҳои табии, (замин,об);*
* *Захираҳои физикӣ, (инфросохтори солим, техника, механизмҳо, асбобҳои корӣ);*
* *Захираҳои молиявӣ, (саҳмгузории молию пулии ҷомеа).*
 |
| *2* | ***Иншоотҳои ӣҷтимоӣ- иқтисодӣ:**** *Корҳонаҳои хурди соҳибкорӣ;*
 | * *Захираи неруҳои инсонӣ;*
* *Захираҳои меҳнатӣ;*
* *Захираҳои физикӣ;*
* *Захираҳои молиявии соҳибкорони деҳа.*
 |

**VI. Потенсиали институтсионалии ҷомеа ва роҳбарони он.** (Нишондиҳандаҳои иқтидори институтсионалии ҷомеа ва роҳбарони кунуниро пешниҳод кунед. Меъёрҳои роҳбарии аъзоёни ҷомеаро муайян кунед).

*Дар деҳаи Пистамазор аз ҷумлаи неруҳои инсонӣ: - зиёиён, шахсони дар мақоми роҳбаркунанда, нафароне, ки иқтидор, қобилияти кор бо ҷамоаро дошта бошанд ҳастанд:*

*Маълумот оид ба захираҳо, нерӯҳои инсонии деҳаи Пистамазор*

|  |  |  |
| --- | --- | --- |
| № б/т | Захираҳо | Меъёрҳои роҳбарии аъзоёни ҷамоа |
| *1* | *Раиси кумитаи маҳалла* | *Идоракунии умиумии ҷомеа, ташкил ва гузаронидани ҷамъомадҳо, ҷашну маъракаҳо, ҷалби ҷомеа дар корҳои дастаҷамъона* |
| *2* | *Кумитаи занон* | *Кор бо занон, ҷалби занҳо оид ба иштирок онҳо дар чорабиниҳои деҳа,*  |
| *3* | *Раиси КЛД* | *Баррасӣ, муҳокима, қабул ва пешниҳоди зерлоиҳаҳо, дастгирӣ ва намояндагии ҷомеаҳо дар раванди татбиқи зерлоиҳаҳо* |
| *4* | *НҶ* | *Назорат аз рафти иҷрои корҳои сохтмонӣ, пур кардани анкетаҳои баҳодиҳӣ, ҳисоботдиҳӣ* |

**VII. Дараҷае,ки ҷомеа дар пойдории натиҷаҳои лоиҳа иштирок мекунад.** (Бо истифода аз усулҳои PRA (таҳлили натиҷаҳои лоиҳа), муайян кардани қобилиятҳо ва қобилиятҳои ҷомеа барои дарбар гирифтани натиҷаҳои зерлоиҳаи имконпазир).

*Иштироки ҷомеа дар нигоҳдории натиҷаҳои лоиҳа*

 *Аҳли ҷомеа нақшаи истифодабарӣ ва нигоҳдории лоиҳаро дар якҷоягӣ таҳия намуда, барои кам кардани сатҳи хавфҳо (корношоям шудан) чораҳо меандешанд. Аз ҷумлаи аъзоёни ҷомеа ду-се нафарро барои истифодабарӣ ва назорати фаъолияти лоиҳа интихоб ва вобаста менамоянд. Аз истифодабарандагони лоиҳа маблағ (пардохти ҳаққи хизмат) ҷамъоварӣ карда мешавад. Кумитаи лоиҳавии деҳа тартиби баҳисобгирӣ ва истифодабарии маблағҳои ҷамъоваришударо муайян менамоянд. Таъмир ва дар ҳолати корӣ нигоҳ доштани иншооти лоиҳавӣ аз ҳисоби маблағҳои пулии ҷомеа пардохт карда мешаванд. Бо мақсади паст кардани сатҳи хавфҳо, бо ҷалби мутахассиси соҳавӣ нигохубини техникии иншоотҳои лоиҳавӣ анҷом дода мешавад.*

**VIII**.**Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.** (Баҳодиҳии аъзоёни ҷомеаро оид ба барномаҳое, ки аз ҷониби дигар донорҳо амалӣ карда мешаванд, тавсиф кунед).

|  |  |  |  |  |
| --- | --- | --- | --- | --- |
| № б/т | Номи л оиҳа | Маблағгузор | Маблағ (сомонӣ) | Натиҷаи иҷро |
|  |  |  |  |  |

*Эзоҳ: Ҷомеаи деҳаи Пистамазор кӯмакҳои башардустона нагирифтааст.*

**IX.Муайян кардани нерӯ ва нақши мақомоти ҳокимияти маҳаллӣ дар ҳалли мушкилоти ҷамъият.** (Инъикоси андешаи сокинон дар бораи иқтидори мақомоти маҳаллӣ, ҷойгоҳ ва нақши онҳо дар ҳалли мушкилоти иҷтимоӣ).

*Мақомоти маҳаллии ҷамоати Зиракӣ оид ба ҳалли мушкилоти ҷомеа нақши муҳим дорад. Ҷамоат аз рӯи шароит ва имконияҳои ҷойдошта оид ба рушд ва пешрафти ҷомеаҳои қаламрави худ доимо саъю кӯшиш менамояд. Дар пайдо кардани сармоягузориҳҳои эҳтимолӣ нақшаҳо таҳия карда, шахсони масъулро барои иҷро он сафарбар менамояд. Сохторҳои мақомоти маҳаллӣ дар таъмини ҳуҷҷатгузориҳои шаҳрвандон, қабули дархостҳо ва ҳалли мушкилоти онҳо вазифадор ҳастанд.*

**X.Намунаи нақшаи амали ҷомеа;** (Бо фаъолон ва пешвоёни ҷомеа кор кунед, то нақшаи амалии ҷомеаро барои ҳалли масъалаҳои афзалиятноки ҷомеа таҳия кунед).

Нақшаи амали якҷояи ҷомеа дар ҳалли масъалаҳои афзалиятнокӣ деҳаи Пистамазор

***А) Бо захираҳои дохилии ҷомеа:***

* *Таҳлил ва баҳодиҳӣ ба захираҳои дохилии ҷомеаи деҳаи Пистамазор;*
* *Муайян кардани мушкилоте, ки бо ҷалби захираҳои дохилӣ имкони иҷро дошта бошанд.*
* *Таҳияи нақшаи харҷнома оид ба амалҳои муштараки ҷомеа;*
* *Вобаста кардани шахсони масъул дар иҷрои масъалаҳои ҳалталаб; (хариди масолеҳи зарӯрӣ, ҷалби қувваи корӣ ва ғайра);*
* *Иҷрои корҳои сохтмонӣ, кандан, сохтан, васл кардан ва дигар амалҳо;*
* *Назорат, баҳодиҳӣ ва қабули иншооти лоиҳавӣ.*

***Б) Бо ҷалби сармоягузориҳои беруна:***

* *Муайян кардани эҳтиёҷоти афзалиятнок (дараҷаи аввал);*
* *Таҳияи нақшаи харҷнома дар асоси пешниҳоди зерлоиҳавӣ;*
* *Вобаста кардани шахсони масъул оид ба таҳияи пешниҳоди зерлоиҳавӣ;*
* *Пайдо кардани сармоягузор (донор)-и эҳтимолӣ;*

**XI. Таҳлили умумӣ ва хулосаҳои тадқиқот. Мутобиқати ин ҷомеа ба меъёрҳои интихоб.** (**Барои ҳама бахшҳои тадқиқот хулосаҳо диҳед).**

Татқикотчиён таҳлили умуми оид ба маълумотҳои демографӣ, мавҷудият ва рушди инфросохторҳои маҳаллӣ, ҳолати истифодабари ва коршоямии иншоотҳои мавҷудбударо дар деҳаи Бахтобод ҷамоати Зираки шаҳри Кӯлоб таҳлил карда хулосаҳо пешниҳод менамояд:

*Деҳаи Пистамазор ҷамоати Зиракӣ дар қисати шимолу гарби ҷамоати Зиракӣ ва шимолу гарби шаҳри Кӯлоб ҷойгир шудааст. Аз ҳисоби шумораи хонаводаҳо ва аҳолӣ, деҳаи Пистамазор миёна ҳисоб мешавад.Деҳаи Пистамазор аз ҳисоби иншоотҳои инфрасохторӣ-иҷтимоӣ ба монанди муассисаи таълимӣ, бунгоҳи тиббӣ, системаи таъмини оби нӯшокӣ, системаи таъмини барқ, роҳҳои дохилии деҳа мавҷуд ҳастанд ва кору фаъолият мекунанд. Қайд кардан бомаврид аст, ки иншоотҳои номгиршуда аз ҷумла: МТМУ №33, бунгоҳи тиббӣ, системаи таъмини барқ, истифодабарии бардавом корношояму таъмирталаб шудаанд.*

Таҳлили сатҳи зиндагонии аҳолии деҳаи

* *Инфросохторҳои мавҷудбуда дар алоҳидагӣ арзёби шуда, ҳолати онҳо шарҳ дода шудааст ва инчунин талаботи ҷомеа ба навъҳои дигари хизматрасониҳои ӣчтимоию иқтисодӣ муайян карда шудааст. Татқиқотчиён чунин ақида доранд, ки иншоотҳои мавҷудбуда таъмиру бозсозӣ карда шуда, талаботи ҷомеа ба инфросохторҳои нав ба инобаи гирифта шаванд.*
* *Дар деҳаи Пистамазор ҳолати фавти кӯдакон аз ҳисоби касалиҳои сирояткунанда ба қайд гирифта нашудааст.*
* *Дар деҳа 10 хонаводаҳои бесаробон ва 16 нафар маъюбон истиқомат доранд ва онҳо бо нафақаи иҷтимоӣ таъмин ҳастанд ва шӯрои маҳалла аз ҳоли онҳо доимо бохабар аст.*
* *Самтҳои асосии хароҷоти оилаи миёнаҳолро дар маҳал таҳлил карда муайян кардем, ки 55%-и даромадҳои хонавода барои таъмини озуқа ва 24% барои хариди либоса ҳарҷ карда мешавад.*
* *Шуғл, манбаъҳо ва сатҳи даромади аҳолӣ. Аз нишондод ва таҳлили диаграммаи шӯғл маълум мешавад, ки 81%-и қувваҳои қобили меҳнат ба гурӯҳи кишоварзон, 6% ба гурӯҳи кироякорҳо, 5% муҳоҷирони меҳнатӣ, 7 % зиёиён ва 1%-ро соҳибкорон ташкил додаанд. Манбаҳои асосии даромади сокинони деҳа дар шакли музди меҳнат ва аз ҳисоби фуруши молу маҳсулот мебошад. Сатҳи даромади сокинони деҳа аз руи шуғл: муҳоҷирони меҳнати 2400 сомонӣ, кироякорҳо 1800 сомонӣ кишоварзон 600 сомонӣ соҳибкорон 2200 сомонӣ ва зиёиён 950 сомониро дар як моҳ ташкил медиҳад.*
* *Сабабҳои бекории аҳолии қобили меҳнат ва роҳҳои ҳалли мушкилот таҳлил карда шуд ва маълум гардид, ки набудани корхонаҳо, ҷойҳои корӣ ва паст будани музди кор яке аз сабабҳои асосии бекорӣ ва ташкили корхонаҳо, кушодани ҷойхои нави корӣ бо музди меҳнати мевоффиқ, роҳи таъсир ба бекорӣ ҳисоб меёбанд.*
* *Гурӯҳбандии сокинони деҳа ва нишондиҳандаҳои камбизоатӣ. Маълумоти диограмаи гурӯҳбандии сокинони деҳа аз руи сатҳи зиндагӣ нишон медиҳад, ки 1%-и сокинони деҳа ба гурӯҳи сарватмандон, 63% ба гурӯҳи миёнаҳолҳо, ва 36% ба гурӯҳи камбизоатҳо шомиланд.*

**XII.Тавсияҳо барои идома додани кор бо ин ҷомеа.**

*Татқиқот оид ба хусусиятҳои иҷтимоӣ, иқтисодӣ инчунин таҳлилҳо оид ба гурӯҳбандии аҳолии ҷомеа бо нишон додани сабабҳои камбизоатӣ, муайян кардани захираҳои дохили ва интихоби афзалиятҳои деҳаи Пистамазор гузаронида шуда, тавсияи татқиқотчиён оид ба идома додани кор бо ин ҷомеа чунин аст:*

* *Дар ҳалли мушкилоти ҷомеа вобаста ба интихоби зерлоиҳаҳои грантӣ кӯмаки беруна (ташкилотҳои кӯмакрасон) зарур аст;*
* *Захираҳои дохилии ҷомеаи деҳаи Пистамазор дар ҳалли мушкилиҳои ҷомеа нокифоя мебошанд. Ҷомеаи деҳаи Пистамазор бо захираҳои дохилии худ имкон дорад мушкилиҳои каммасрафро нақшагирӣ ва иҷро намояд (таъмири ҷории системаи таъмини барқ, таъмири ҷории системаи таъмини оби нӯшокӣ, тоза кардани ҷӯйборҳои дохили деҳа, тоза кардани партовгоҳҳо, саҳмгузорӣ дар таъмири хурди синфхонаҳои мактаб ва ғайраҳо);*
* *Эҳтиёҷоти сокинони деҳаи Пистамазор ҷамоати Зиракӣ ба инобат гирифта, идома додани кори лоиҳаро бо ин ҷомеа зарур мешуморем.*

Ҳисоботи мазкур тибқи методологияи БМИМТ тартиб дода шуда, дар ҷаласаи умумии ҷомеа баррасӣ ва тасдиқ карда шудааст.

«\_\_\_\_» \_\_\_\_\_\_\_\_\_\_\_\_\_\_\_\_\_ 20 \_\_\_\_\_\_\_ сол.

Менеҷери БМИМТ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Намояндаи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ном ва номи падар имзо